หนูมีอาการนอนไม่หลับ คิดนุ้นนี่เรื่อยเปื่อย เป็นแบบนี้มาอาทิตนึงได้แล้วค่ะ ประจำเดือนก้ไม่มา
สวัสดีค่ะ สาเหตุของการนอนไม่หลับ แบ่งเป็น- สาเหตุด้านร่างกายมีอาการปวดจากโรคต่างๆ เช่น ปวดศีรษะไมเกรน โรคกรดไหลย้อน ทานอาหารก่อนนอนมากไป เป็นต้น มีภาวะไทรอยด์เป็นพิษ มีโรคการหายใจที่ผิดปกติขณะนอนหลับ หรือพบเมื่อเข้าสู่วัยชรา เนื่องจากฮอร์โมนต่างๆลดลง- สาเหตุด้านจิตใจมีความเครียด วิตกกังวล ซึมเศร้า- สาเหตุจากปัจจัยภายนอกเช่น มีเสียงดังรบกวน แสงสว่างเกินไป เปลี่ยนสถานที่นอน การเดินทาง การออกกำลังกายมากเกินไป ทานคาเฟอีนมากเกินไป การทานยาบางชนิด เช่น fluoxetine เป็นต้นในเบื้องต้นแนะนำให้ปรับปัจจัยภายนอกที่อาจรบกวนการนอน เช่น การปิดไฟก่อนนอน หากแสงสว่างลอดเข้ามาในห้อง ควรหาม่านทึบแสงหรือที่กั้นต่างๆ มาบังไว้ ปิดเสียงต่างๆ ที่อาจรบกวนการนอน เช่น คอมพิวเตอร์ โทรศัพท์มือถือ งดเครื่องดื่มและอาหารที่มีคาเฟอีนและแอลกอฮอล์ ไม่ทานอาหารอิ่มเกินไปก่อนนอน ไม่อ่านหนังสือหรือรับฟังข่าวสารต่างๆ ที่เครียดเกินไป พยายามเข้านอนให้ตรงเวลา เป็นต้นสำหรับอาการคิดมาก คิดเรื่อยเปื่อยนั้น ก่อนนอนอาจทำสมาธิ ฟังเพลงสบายๆ อ่านหนังสือธรรมะ สวดมนต์ตามแต่ละศาสนา เป็นต้น หากยังคงนอนไม่หลับ อาจไปพบแพทย์ เพื่อรับยาที่จะช่วยให้นอนหลับค่ะส่วนการที่ประจำเดือนไม่มา หากมีเพศสัมพันธ์ แนะนำควรตรวจหาการตั้งครรภ์ดูเป็นอันดับแรกด้วยค่ะ หากตรวจไม่พบ สาเหตุก็จะมาจากการนอนไม่หลับ ทำให้ร่างกายพักผ่อนไม่เพียงพอได้ค่ะ หรืออาจเกิดจากสาเหตุอื่นๆ ร่วมได้อีก เช่น มีความเครียด ทำงานหนัก อดอาหาร มีน้ำหนักลด หรือมีน้ำหนักเพิ่มเร็ว เป็นต้น